Gabriel Axel

Axel Gabriel Erik Mørch bedre kendt som Gabriel Axel (18. april 1918 i Aarhus - 9. februar 2014 i Bagsværd) var en dansk skuespiller, filminstruktør og manuskriptforfatter. Han skrev og instruerede Babettes gæstebud, der vandt en Oscar for bedste fremmedsprogede film i 1988 og i 2006 blev optaget på Kulturkanonen.

Liv og karriere 
Gabriel Axel var opvokset i Paris, hvortil familien flyttede, da Gabriel var lille. Da faderens møbelfabrik gik konkurs, blev familiens fire børn sendt hjem til Danmark i 1935. Her blev Gabriel Axel først uddannet som møbelsnedker, inden han i 1943 blev optaget på Det kongelige Teaters elevskole.

Som færdiguddannet skuespiller vendte Axel i 1946 tilbage til Frankrig, hvor han arbejdede som skuespiller – bl.a. på turneer med parisiske teatre.

Axel blev den 15. december 1948 gift med franske Lucie Juliette (1927-1996). Parret fik fire børn, blandt andet Karin Mørch, og boede skiftevis i Frankrig og Danmark.

I starten af 1950'erne kom han igen til Danmark, hvor han bl.a. optrådte på Riddersalen, og fik sine første filmroller. I løbet af 1950'erne iscenesatte han efterhånden en hel del teaterforestillinger, og han var en meget benyttet instruktør på tv-teatret. I 1955 debuterede han også som filminstruktør. Axel instruerede en del film i flere forskellige genrer.

I 1970'erne vendte Axel igen til Frankrig for at arbejde, og han fik her succes som instruktør af både film og tv-serier. Sit store internationale gennembrud fik han i 1988 med den Oscarvindende film, Babettes gæstebud.

Gabriel Axels liv og karriere er beskrevet af hans datter, journalisten Karin Mørch i biografien Gabriels gæstebud – Portræt af en filmmager.

Filmografi

Skuespiller 
 Som sendt fra himlen (1951)
 Vi arme syndere (1952)
 Vi som går køkkenvejen (1953)
 Himlen er blå (1954)
 Kongeligt besøg (1954)
 Det er så yndigt at følges ad (1954)
 Jan går til filmen (1954)
 Karen, Maren og Mette (1954)
 Der kom en dag (1955)
 Bruden fra Dragstrup (1955)
 Kispus (1956)
 Styrmand Karlsen (1958)
 Peters baby (1961)
 Det tossede paradis (1962)
 Han, hun, Dirch og Dario (1962)
 Tre piger i Paris (1963)
 En ven i bolignøden (1965)
 Dyden går amok (1966)
 Jeg - en marki (1967)
 Med kærlig hilsen (1971)
 Nu går den på Dagmar (1972)
 Familien Gyldenkål sprænger banken (1976)
 Alt på et bræt (1977)

Instruktør 
 Døden (TV-Teatret, sendt direkte) (1951)
 Altid ballade (1955)
 Frøken Julie (TV-Teatret) (1956)
 En kvinde er overflødig (1957)
 Guld og grønne skove (1958)
 Helle for Helene (1959)
 Flemming og Kvik (1960)
 Det tossede paradis (1962)
 Oskar (1962)
 Vi har det jo dejligt (1963)
 Tre piger i Paris (1963)
 Paradis retur (1964)
 Den røde kappe (1967)
 Det kære legetøj (1968)
 Amour (1970)
 Med kærlig hilsen (1971)
 Familien Gyldenkål (1975)
 Familien Gyldenkål sprænger banken (1976)
 Alt på et bræt (1977)
 Babettes gæstebud (1987)
 Christian (1989)
 Prinsen af Jylland (1994)
 Lumière et compagnie (1995)
 Leïla (2001)

Manuskriptforfatter 
 Flemming og Kvik (1960), efter ungdomsroman af Gunnar Jørgensen
 Det tossede paradis (1962), efter roman af Ole Juul
 Den røde kappe (1967), ide efter Saxos fortælling om Hagbard og Signe
 Det kære legetøj (1968), originalmanuskript
 Amour (1970), originalmanuskript
 Med kærlig hilsen (1971), originalmanuskript
 Babettes gæstebud (1987), efter novelle af Karen Blixen
 Christian (1989), originalmanuskript
 Prinsen af Jylland (1994), ide efter Saxos fortælling om prins Amled
 Leïla (2001), originalmanuskript

Yderligere læsning 
 Mørch, Karin: Gabriels gæstebud – Portræt af en filmmager, Forlaget Gyldendal, København 2008, .

Kilder

Eksterne henvisninger 
 
 

Skuespillere fra Danmark
Filminstruktører fra Danmark
Manuskriptforfattere fra Danmark
Personer med enkeltværker i Kulturkanonen
Oscarvindere fra Danmark
Kunstnere på finansloven (afdøde)
Personer fra Aarhus
Dansksprogede forfattere fra Danmark
Forfattere fra Danmark i det 20. århundrede